**Шикі мұнайды өңдеу**

**жұмыстарын орындауға арналған**

**2025 жылғы « » \_\_\_\_\_\_\_\_\_\_\_**

**№ \_\_\_\_\_\_\_\_\_\_\_\_\_\_шартының**

**№ 2 қосымшасы**

**Мұнай өнімдері және/немесе өңдеу өнімдерін жөнелту кезіндегі Орындаушының, Тапсырыс беруші мен Жүк жөнелтушінің өзара іс-әрекет жасау регламенті**

Орындаушы өндірген мұнай өнімдері және/немесе өңдеу өнімдерін уақытылы шығаруды, кірме жолдарының ұтымды пайдаланылуы мен жөнелту жұмыстарын қамтамасыз ету, мұнай өнімдері және/немесе өңдеу өнімдерін жөнелтудің кідіруін болдырмау үшін Тапсырыс беруші осы өзара іс-қимыл жасау туралы регламент (бұдан әрі – Регламент) тәртібіне байланысты Тапсырыс берушінің, Жүк жөнелтушінің Орындаушының өзара іс-қимылын қамтамасыз етеді.

1. Тапсырыс беруші жөнелту айының алдындағы айдың 5 (бесінші) күнінен кешіктірмей, Жүк жөнелтушіге жібері жолдану станциялары бойынша тасымалдаудың негізгі жоспарына арналған өтінімді береді. Тапсырыс берушінің жоспарланған айға арналған өтінімі бойынша Жүк жөнелтуші мұнай өнімдері және/немесе өңдеу өнімдерін жөнелту көлемін Орындаушымен келіседі. Көлемдерді келіскеннен кейін, Жүк жөнелтуші «Қазақстан темір жолы-Жүк тасымалы» акционерлік қоғамының тасымалдау жоспарын жариялайды. Қажет болған жағдайда, тараптардың келісімі бойынша, Жүк жөнелтуші Тапсырыс берушінің өтініші бойынша жоспардан тыс тасымалдау жарияланады.
2. Жүк жөнелтуші, Орындаушының қатысуынсыз, тасымалдаушының, сондай-ақ жылжымалы құрамның меншік иелерінің және тасымалдың басқа да қатысушыларының нормативтік талаптарын орындау үшін, жүк жөнелтуді және Тапсырыс берушінің мұнай өнімдері және/немесе өңдеу өнімдерін тасымалдауды ұйымдастыруды қамтамасыз ету үшін шаралар қабылдайды.
3. Тапсырыс беруші Шарттың 5.10-тармағында белгіленген тәртіппен берген өтінімдердің негізінде, сондай-ақ Шарттың 5.23-тармағының негізінде мұнай өнімдері және/немесе өңдеу өнімдерін жөнелту қажет болғанда, Орындаушы жөнелту деректемелерінің электрондық базасын жасайды және Жүк жөнелтушіге Жөнелтуге бұйрықтарды жібереді (бұдан әрі-Бұйрықтар). Жөнелтуге 5.23-т. негізінде вагондарды беруге арналған өтінім негізінде вагондарды беру жүргізіледі.
4. Жөнелтудің есепті тәулігі басталғанға дейін Орындаушы мұнай өнімдерінің әрбір түрі бойынша бұйрықтардан үзінді көшірмелермен растап, Жүк жөнелтушіге мұнай өнімдерін және/немесе өңдеу өнімдерін жөнелту көлемі туралы ақпаратты береді. қажет болған жағдайда, Орындаушы Бұйрықтардан Үзінді көшірмелер (бұдан әрі- Үзінді) бойынша ақпаратты түзетуге құқылы.
5. Жүк жөнелтуші Регламенттің 3, 4-тармағына сәйкес Жөнелтуге бұйрықтардан Үзінді көшірмелерді орындау үшін техникалық және коммерциялық қатынаста жарамды, МЕМСТ 1510-22 бойынша мұнай өнімдерін және/немесе өңдеу өнімдерін тасымалдау үшін дайындалған, сырты тазартылған, Регламенттің 4-тармағында жарияланған санға сәйкес санмен жүрудің тиісті құқығы бар вагондарды жанасу станциясынан уақытылы беруді қамтамасыз етеді. Берілген вагондар олардың жарамдылығын растайтын құжаттамамен ілеседі. Жүк жөнелтуші тиеуге берілген вагондарға натурлық парақты не болмаса жылжымалы құрамның жарамдылығын растайтын, осы Шарттың 5.4-тармағына сәйкес, Жүк жөнелтуші өкілдерінің қолдарымен расталатын басқа да құжатты Орындаушыға береді. Жүк жөнелтушінің «Теміржол цистерналарын құюға рұқсат беру журналындағы» белгісі мен қолы сұйытылған газдарды тиеу үшін берілген вагондардың жарамдылығын растау болып табылады.

Жүк жөнелтуші есепті тәуліктерде берілген вагондардың тиеу жұмыстары кезінде тиеу жұмыстарының көлемі мен вагондарды беру арасындағы кем дегенде 6 сағат аралық ескеріліп, бір тәулік ішінде біркелкі игерілуін қамтамасыз ететін тиеуге арналған вагондардың берілуін ұйымдастырады; вагондардың алып тастауға дайын екендігі туралы хабарландыру тасымалдаушыға берілгеннен кейін, 12 сағаттан кешіктірмей, алып тастауға дайын кірме жолдарынан вагондарды алып тастауды қамтамасыз етеді.

Жүк жөнелтуші, қажет болғанда, вагондардың салмағын өлшеуге және олардың орнын ауыстыруға байланысты маневрлік жұмыстарды ұйымдастырады.

Регламенттің талаптарын орындау кезінде, Жүк жөнелтуші Орындаушының қатысуынсыз және төлемінсіз мынадай іс-әрекеттерді жасайды:

5.1 вагондарды пайдалану үшін қажетті шарттардың, оның ішінде, бірақ олармен ғана шектелмей, вагондарды пайдалану, тиеуге дайындау, жөндеуге, қызмет көрсету үшін олардың меншік иелерімен шарттарды жасасады;

5.2 тиеуге арналған және жүк түсірілгеннен кейін бос вагондарды тасымалдауға қатысы бар ұйымдармен тасымалдауды ұйымдастырады және өзара есеп айырысуды, оның ішінде, бірақ олармен ғана шектелмей, тасымалдаушының тарифі мен алымдарын, вагондардың оның жолдарында болуына ақы төлеуді, өзгелерді қамтамасыз етеді;

5.3 мұнай өнімдерін және/немесе қайта өңдеу өнімдерін тиеп жөнелту және тасымалдауға беру кезінде Орындаушыда қолданыстағы мұнай өнімдерін тиеп жөнелту кезінде Орындаушы мен жүк жөнелтушінің персоналы арасындағы өзара қарым-қатынас туралы өндірістік нұсқаулықтарды басшылыққа алады. Тапсырыс берушінің газ вагон-цистерналарға қызмет көрсету құқығын растау тәртібі Регламенттің 12-тармағында белгіленген.

5.4 жөнелту пунктінде және жол барысында бұзылған вагондардың жөнделуін қамтамасыз етеді және вагондарды жөнелту мен берудің кідіруін болдырмау үшін шараларды қабылдайды.

5.5. Жүк жөнелтуші вагондарды, оның ішінде ақаулы, өтінімсіз немесе өтінімнен тыс берілген вагондарды осы Регламенттің 5-тармағын бұзып, берген, Орындаушыдан тәуелсіз себептер бойынша тасымалдауға вагондарды жөнелту мен беру кідіртілген жағдайда:

- тасымалдау қатысушыларының материалдық жауапкершілігі негіз бола алатын мән-жайлар жазылған акт (бұдан әрі – Акт) жасалады. Мұнай өнімдерін жөнелту мен тасымалдауға беру кідіртілген жағдайда, актіде кідіртудің басталған және аяқталған уақыты көрсетіледі. Акт Орындаушы мен Жүк жөнелтушінің қолымен расталады.

6 Тапсырыс беруші мен Жүк жөнелтуші Орындаушының қатысуынсыз жүк жөнелту мен мұнай өнімдерін және/немесе өңдеу өнімдерін тасымалдауды ұйымдастыру үшін, оның ішінде:

6.1 Регламенттің 5-тармағының талаптары бұзылғаны үшін, сондай-ақ жөнелту немесе жол барысында вагондар бұзылғандықтан туындаған шығыстар мен залалдар, оның ішінде, бірақ олармен ғана шектелмей, вагондардан жүк түсіруге, қайта тиеуге, бос тұруына, қайта жіберуге, вагондардың коммерциялық жарамсыздығынан мұнай өнімдерін және/немесе өңдеу өнімдерінің сапасының жоғалуына, вагонның техникалық жарамсыз болуынан мұнай өнімдерін және/немесе өңдеу өнімдерінің жоғалуына байланысты шығыстар үшін;

6.2 осындай вагондардың жанасу станциясында және/немесе кірме жолдарында жиналу нәтижесінде Тапсырыс берушінің жеке немесе тартылған вагондарының бос тұруына байланысты шығыстар үшін;

6.3 жүк тиеуге және түсіруге бара жатқан бос вагондарды тасымалдауға қатысы бар ұйымдармен, оның ішінде тасымалдаушының тарифі мен алымдары үшін, вагондардың оның жолдарында болғаны және басқалары үшін жеке кірме жолының төлемі үшін өзара есеп айырысуды жүргізеді. «Теміржол үшін міндетті емес белгілер» деген бағанда Тапсырыс беруші жүкқұжатта вагондардың қандай шарт бойынша жөнелтілетінін, өнімді, жолдану станциясын көрсетеді.

7. Шарттың 5.9, 5.10-тармақтарына сәйкес, Орындаушы Тапсырыс берушіден мұнай өнімдерін және/немесе өңдеу өнімдерін жөнелтуге арналған өтінімді қабылдағаннан кейін және тасымалдау үшін қажетті құжаттама (жүкқұжаттарды толтыру нұсқаулығы, төлеу туралы жеделхаттар мен өзгелері), жанасу станциясында вагондар (кірме жолдарында) вагондар болған және олар жөнелту үшін уақытылы берілген жағдайда, Орындаушы Шарттың 5-бөліміне сәйкес, мұнай өнімдерін және/немесе өңдеу өнімдерін жөнелтуді ұйымдастырады.

1. Экспортқа тасымалдау кезінде мұнай өнімдерін және/немесе өңдеу өнімдерін кедендік ресімдеу Орындаушының қатысуынсыз және төлемінсіз жүргізіледі.
2. Орындаушы Үзінді көшірме бойынша мұнай өнімдерін жөнелту кезектілігін белгілейді, оның ішінде экспортқа немесе республика ішінде қатынаста жөнелту басымдығын белгілейді.
3. Жүк жөнелтуші есепті күннен кейінгі тәуліктің 8 сағатынан кешіктірмей мұнай өнімдерін және/немесе қайта өңдеу өнімдерін нақты тиеп жөнелту бойынша электрондық базаны қалыптастырады және қажет болған жағдайда Орындаушыға тасымалдау бойынша талап етілетін құжаттаманы ұсынады.
4. Жүк жөнелтуші күн сайын Орындаушыға экспортқа және ерекше жағдайларда жөнелтуге арналған құжаттаманың болуы туралы анықтама (келісілген тасымалдау жоспарлары, жеделхаттың төленгенін растайтын жүкқұжаттарды толтыру жөніндегі нұсқаулықтар және т.б.), сондай-ақ тасымалдау жоспарының орындалуы және жылжымалы құрамның болуы жөніндегі анықтама түрінде ақпарат беруді қамтамасыз етеді.
5. Тапсырыс берушінің газ вагон-цистерналарына қызмет көрсету құқығын растау үшін Тапсырыс беруші Қазақстан Республикасы заңнамасының қысым астында жұмыс істейтін жабдықпен жұмыс істеу бойынша, сондай-ақ өнеркәсіптік қауіпсіздікті қамтамасыз ету бойынша нормативтік талаптарымен белгіленген құжаттарды Орындаушыға беруге міндеттенеді. Сырт ұйымдардың қызметкерлерін сұйытылған газдарды құйып алу эстакадасына жіберу Орындаушының тиісті қызметтерімен жазбаша келісуден ғана жүргізіледі.

**ТАРАПТАРДЫҢ ҚОЛДАРЫ:**

|  |  |
| --- | --- |
| **ОРЫНДАУШЫ:**  **\_\_\_\_\_\_\_\_\_\_\_\_\_\_\_\_\_\_**  **М.М. Ахметов**  **Бас директор**  **(Басқарма төрағасы)**  **М.О.** | **ТАПСЫРЫС БЕРУШІ:**  **\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_**  **М.О.** |